CELEX: 32015D2225
Language: et
Date: 2015-11-30 00:00:00
Title: Komisjoni rakendusotsus (EL) 2015/2225, 30. november 2015, millega muudetakse otsuseid 2005/734/EÜ, 2006/415/EÜ ja 2007/25/EÜ ning rakendusotsust 2013/657/EL nende kohaldamisaja osas (teatavaks tehtud numbri C(2015) 8335 all) (EMPs kohaldatav tekst)

2.12.2015   
            
            
               ET
            
            
               Euroopa Liidu Teataja
            
            
               L 316/14
            
         KOMISJONI RAKENDUSOTSUS (EL) 2015/2225,
   30. november 2015,
   millega muudetakse otsuseid 2005/734/EÜ, 2006/415/EÜ ja 2007/25/EÜ ning rakendusotsust 2013/657/EL nende kohaldamisaja osas
   
      
         (teatavaks tehtud numbri C(2015) 8335 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (3) eriti selle artikli 18 lõikeid 1 ja 7,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (4) eriti selle artikli 22 lõikeid 1 ja 6,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (5) eriti selle artikli 63 lõiget 3,
   võttes arvesse Euroopa Parlamendi ja nõukogu 12. juuni 2013. aasta määrust (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003, (6) eriti selle artikli 36 lõiget 1,
   ning arvestades järgmist:
   
               (1)
            
            
               Komisjoni otsused 2005/734/EÜ, (7) 2006/415/EÜ (8) ja 2007/25/EÜ (9) ja komisjoni rakendusotsus 2013/657/EL (10) võeti vastu seoses alatüüpi H5N1 kuuluva kõrge patogeensusega linnugripi puhangutega, et kaitsta loomade ja inimeste tervist ELis.
            
         
               (2)
            
            
               Otsusega 2005/734/EÜ on kehtestatud bio-ohutusmeetmed, millega vähendada ohtu, et alatüüpi H5N1 kuuluv kõrge patogeensusega linnugripp kandub metslindudelt kodulindudele ja teistele tehistingimustes peetavatele lindudele, ning on ette nähtud varajase avastamise süsteemi rajamine väga ohustatud piirkondadesse.
            
         
               (3)
            
            
               Otsuses 2006/415/EÜ on sätestatud teatavad kaitsemeetmed, mida tuleb kohaldada, kui liikmesriigis esineb kodulindudel alatüüpi H5N1 kuuluva kõrge patogeensusega linnugripi puhanguid, sealhulgas A- ja B-piirkondade kehtestamine nimetatud haiguse puhangu kahtluse või kinnitust leidnud puhangu korral.
            
         
               (4)
            
            
               Otsuses 2007/25/EÜ on käsitletud teatavaid kaitsemeetmeid, mis on seotud kõrge patogeensusega linnugripiga ning omanikega kaasas olevate lemmiklindude transpordiga ELi.
            
         
               (5)
            
            
               Rakendusotsuses 2013/657/EL on sätestatud, et kui Šveitsis tuvastatakse alatüüpi H5N1 kuuluva kõrge patogeensusega linnugripi positiivne leid metslindudel või kui seal esineb selle haiguse puhanguid kodulindude seas, siis kohaldatakse liidus kehtivaid kaitsemeetmeid üksnes nende Šveitsi alade suhtes, mille suhtes selle riigi pädev asutus kohaldab samaväärseid kaitsemeetmeid, nagu on sätestatud otsuses 2006/415/EÜ ja komisjoni otsuses 2006/563/EÜ (11).
            
         
               (6)
            
            
               Otsuseid 2005/734/EÜ, 2006/415/EÜ ja 2007/25/EÜ ning rakendusotsust 2013/657/EL kohaldatakse 31. detsembrini 2015.
            
         
               (7)
            
            
               2014. aasta lõpust alates on alatüüpi H5 (sealhulgas H5N1) kuuluva kõrge patogeensusega linnugrippi nakatumisi esinenud kaheksa liikmesriigi kodu- ja metslindudel. Suures osas Aasias ja Aafrikas esineb kõrge patogeensusega linnugripi juhtumeid pidevalt või regulaarselt, Põhja-Ameerika koges pretsedenditult ulatuslikku taudiepideemiat. Epidemioloogilised uuringud osutavad kindlalt, et viirus on kodulindude hulka jõudnud nende otsese või kaudse kokkupuute tagajärjel metslindudega ja et see levib ühelt linnuparvelt teisele. Ka Lääne-Aafrika võitleb pärast mõningaid taudivabu aastaid jällegi massiliste kõrge patogeensusega linnugripi puhangutega.
            
         
               (8)
            
            
               Praegune epidemioloogiline olukord, mil kodu- ja metslindude hulgas on alatüüpi H5, eelkõige alatüüpi H5N1 kuuluva kõrge patogeensusega linnugripi puhangute arv suurenenud ja geograafiline ulatus laienenud, kujutab jätkuvalt ohtu inimeste ja loomade tervisele ELis.
            
         
               (9)
            
            
               Et ka edaspidi kõrge patogeensusega linnugripist tulenevaid ohte vähendada, on asjakohane säilitada bio-ohutusmeetmed, varajase avastamise süsteemid ja teatavad kaitsemeetmed, mis on seotud haiguspuhangutega kodulindude hulgas.
            
         
               (10)
            
            
               Kolmandate riikide praegust epidemioloogilist olukorda arvestades on sama tähtis säilitada meetmed, mis on ette nähtud selleks, et vältida kõrge patogeensusega linnugripi võimalikku levikut liitu linnukasvatussaaduste impordi ja lemmiklindude sissetoomise kaudu.
            
         
               (11)
            
            
               Seepärast tuleks otsuste 2005/734/EÜ, 2006/415/EÜ ja 2007/25/EÜ ning rakendusotsuse 2013/657/EL kohaldamisaega pikendada 31. detsembrini 2017.
            
         
               (12)
            
            
               Otsuseid 2005/734/EÜ, 2006/415/EÜ ja 2007/25/EÜ ning rakendusotsust 2013/657/EL tuleks vastavalt muuta.
            
         
               (13)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/734/EÜ artiklis 4 asendatakse kuupäev „31. detsembrini 2015” kuupäevaga „31. detsembrini 2017”.
   Artikkel 2
   Otsuse 2006/415/EÜ artiklis 12 asendatakse kuupäev „31. detsembrini 2015” kuupäevaga „31. detsembrini 2017”.
   Artikkel 3
   Otsuse 2007/25/EÜ artiklis 6 asendatakse kuupäev „31. detsembrini 2015” kuupäevaga „31. detsembrini 2017”.
   Artikkel 4
   Rakendusotsuse 2013/657/EL artiklis 4 asendatakse kuupäev „31. detsembrini 2015” kuupäevaga „31. detsembrini 2017”.
   Artikkel 5
   Käesolev otsus on adresseeritud liikmesriikidele.
   
      Brüssel, 30. november 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 268, 24.9.1991, lk 56.
   
      (4)  EÜT L 24, 30.1.1998, lk 9.
   
      (5)  ELT L 10, 14.1.2006, lk 16.
   
      (6)  ELT L 178, 28.6.2013, lk 1.
   
      (7)  Komisjoni otsus 2005/734/EÜ, 19. oktoober 2005, millega kehtestatakse bio-ohutusmeetmed, et vähendada A-tüüpi gripiviiruse alatüübi H5N1 põhjustatud väga patogeense lindude gripi kandumise ohtu metslindudelt kodulindudele ja teistele vangistuses elavatele lindudele ning rajada väga ohustatud piirkondadesse varajase avastamise süsteem (ELT L 274, 20.10.2005, lk 105).
   
      (8)  Komisjoni otsus 2006/415/EÜ, 14. juuni 2006, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ (ELT L 164, 16.6.2006, lk 51).
   
      (9)  Komisjoni otsus 2007/25/EÜ, 22. detsember 2006, mis käsitleb teatavaid kaitsemeetmeid seoses lindude kõrge patogeensusega gripiga ja omanikega kaasas olevate lemmiklindude liikumisega ühendusse (ELT L 8, 13.1.2007, lk 29).
   
      (10)  Komisjoni rakendusotsus 2013/657/EL, 12. november 2013, milles käsitletakse teatavaid kaitsemeetmeid, mida rakendatakse alatüüpi H5N1 kuuluva kõrge patogeensusega linnugripi puhkemisel Šveitsis, ja millega tunnistatakse kehtetuks otsus 2009/494/EÜ (ELT L 305, 15.11.2013, lk 19).
   
      (11)  Komisjoni otsus 2006/563/EÜ, 11. august 2006, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga metslindudel ühenduses (ELT L 222, 15.8.2006, lk 11).